**CASA DE ASIGURĂRI DE SĂNĂTATE CONSTANŢA**

**Bd. Mamaia Nr. 57, Constanţa – 900590**

**Tel. 0372.825.917/0372.825.926/0372.825.927/Fax: 0372.825.911**

**Web: www.casct.ro E-mail:** [**relpub@casct.ro**](mailto:relpub@casct.ro)



**COMUNICAT**

**ÎN ATENȚIA MEDICILOR CARE ELIBEREAZĂ REDOMANDĂRI PENTRU**

**ÎNGRIJIRI MEDICALE LA DOMICILIU**

Pentru evitarea eventualelor disfuncţionalităţi care pot apărea în ceea ce privește emiterea prescripţiilor medicale – recomandare pentru îngrijiri medicale / îngrijiri paleative la domiciliu, vă informăm că începând cu data de 01 aprilie 2018 s-au modificat următoarele:

* **Anexa Nr.30A** (Pachet de servicii medicale de baza pentru îngrijiri medicale la domiciliu)
* **Anexa Nr.30B** (Pachet de servicii  de baza pentru îngrijiri paleative la domiciliu)
* **Anexa Nr.31A (**Conditiile acordarii serviciilor de îngrijiri medicale la domiciliu şi modalităţile de plată ale acestora)
* **modelul de recomandare – Anexa nr.31/C** **şi Anexa 31/D**– Ordinul nr.397/836/2018 pentru aprobarea Normelor metodologice de aplicare în anul 2018 a Hotărârii Guvernului nr.140/2018 *pentru aprobarea pachetelor de servicii medicale şi a Contractului-cadru care reglementează condiţiile acordării asistenţei medicale în cadrul sistemului de asigurări de sănătate pentru anii 2018-2019.*

**Toate anexele menționate se regăsesc pe site-ul instituției noastre:** [**www.cnas.ro/casct**](http://www.cnas.ro/casct)

De asemenea, **având în vedere prevederile din Anexa 31A la Ordinul MS/CNAS/397/836/2018** *pentru aprobarea Normelor metodologice de aplicare în anul 2018 a HG nr. 140/2018*, **facem următoarele precizări:**

- Recomandările pentru îngrijiri medicale la domiciliu emise **anterior** datei de **01.04.2018** și în baza cărora nu au fost emise decizii de către CAS Constanța, **își pierd valabilitatea după data de 01.04.2018;**

- Începând cu data de 01.04.2018 aveți obligația de a respecta modelul de recomandare pentru îngrijiri medicale la domiciliu prevăzut în Anexa nr. 31C, respectiv Anexa 31D la Ordinul nr. 397/836/2018, iar serviciile de îngirjiri medicale la domiciliu recomandate, trebuie să fie cele prevăzute în Anexa nr. 30A, respectiv 30B, la Ordinul mai sus menționat;

- Recomandarea pentru efectuarea serviciilor de îngrijiri medicale la domiciliu este o consecință a consultației medicale raportate la casa de asigurări de sănătate, prin urmare, sunteți direct răspunzători pentru serviciile medicale recomandate.

- Recomandările pentru îngrijiri medicale la domiciliu se eliberează în 2 exemplare, din care un exemplar rămâne la medic, care se atașează la foaia de observație/fișa medicală, după caz. ***În ziua în care a făcut recomandarea,*** ***medicul are obligația să o transmită electronic, cu semnătura electronică*** ***extinsă/calificată, casei de asigurări de sănătate*,** vă informăm că recomandările emise pentru asigurații aflați în evidența CAS Constanța trebuie transmise pe adresa de e-mail: [ingrijiri@casct.ro](mailto:ingrijiri@casct.ro)

***Președinte – Director general,***

**Dr. George Mirel Cristescu**

***Director Relații Contractuale, Relații Publice și Purtător de cuvânt***

**Jr. Luminița Nagy Aurelia Drăgoi**